Държавен вестник, бр. 51, 2010 г., стр. 36

СТР.  36	
Д Ъ Р Ж А В Е Н  В Е С Т Н И К 	
БРОЙ  51
ЕИФ да изпълнява дейността на Холдинговия 
фонд и други дейности, уредени в това споразу­
мение, без ЕИФ да е имал предхождащо правно 
задължение за това.
12. Дата на влизане в сила; прекратяване 
12.1. Това споразумение подлежи на ратифика­
ция от Народното събрание на Република България 
със закон за ратифициране в съответствие с чл. 85, 
ал. 1, т. 4 и 5 от Конституцията на Република Бъл­
гария от 1991 г. (ратификацията) и публикуване 
на Споразумението в „Държавен вестник“ (рати­
фикацията и всякакви други изисквания, както и 
другите процедури за одобряване са посочени в 
настоящото като парламентарни процедури).
12.2. Това споразумение влиза в сила след при­
ключване на ратификацията и остава в сила до 
31 декември 2015 г., освен ако срокът на действие 
на това споразумение бъде продължен по взаимно 
съгласие между страните в писмен вид минимум 
6 месеца преди прекратяването на споразумението, 
винаги в съответствие с условията на член 12.3 
тук по-долу. За по-голяма яснота се отбелязва, че 
при предлагане на промени в договора по време 
на парламентарните процедури тези промени под­
лежат на одобрение и потвърждение от страните 
съгласно член 14.3. 
12.3. По време на срока на това споразумение 
всяка една от страните по договора има право да 
прекрати договора с незабавно действие на осно­
вание на съществено неизпълнение на договора 
от другата страна („основателно прекратяване“) в 
случай, че са изпълнени следните условия:
	
(a)	 правителството на Република България 
може да обяви основателно прекратяване 
при неизпълнение от ЕИФ на което и 
да е от съществените му задължения по 
договора, при условие че правителството 
на Република България изпрати предва­
рително писмено уведомление на ЕИФ, 
описващо съответното неизпълнение, и 
ЕИФ не поправи неизпълнението в срок 
до 60 дни от датата на получаване на 
предварителното писмено уведомление;
	
(b)	 ЕИФ има право да обяви основателно 
прекратяване в случай, че: 
	
(i)	 вследствие на периода за консултира­
не, уреден в това споразумение, пра­
вителството на Република България не 
осигури извършване на необходимите 
плащания от управляващия орган към 
Холдинговия фонд по JEREMIE в 
съответствие с това споразумение или 
Измененото рамково споразумение, 
или
	
(ii)	 правителството на Република Бъл­
гария не изпълни което и да е от 
съществените си задължения по това 
споразумение;
	
във всеки един от случаите при условие, 
че ЕИФ изпрати предварително писмено 
уведомление на правителството на Репу­
блика България, в което се описва съот­
ветното неизпълнение, и правителството 
на Република България не поправи неиз­
пълнението в срок до 60 дни от датата на 
получаване на предварителното писмено 
уведомление.
12.4. Независимо от която и да е друга разпо­
редба на този член 12 при възникване на непред­
видима изключителна ситуация или събитие извън 
контрола на страните (различно от трудови спорове, 
стачки или финансови затруднения и подобни), 
включително (но без ограничение) прекратяване 
или преустановяване на JEREMIE по силата на 
акт на Европейския съюз или по друг начин, 
което възпрепятства която и да е от страните да 
изпълни задълженията си по това споразумение, 
което не се дължи на грешка или небрежност на 
съответната страна и е непреодолимо въпреки 
полаганите добросъвестни усилия (всяко едно та­
кова събитие наричано „форсмажорно събитие“), 
засегнатата страна се задължава незабавно да 
информира другата страна с писмено уведомление 
(уведомление за форсмажорно събитие), в което да 
опише характера на събитието, предполагаемата 
му продължителност и предвидимите последици 
на форсмажорното събитие. При получаване на 
уведомление за форсмажорно събитие страните 
са длъжни незабавно да проведат консултация и 
да положат максимални усилия за минимизиране 
на вредата, причинена в резултат на възниква­
нето на форсмажорното събитие, като следва да 
се разбира, че нито една от страните няма да 
отговаря за неизпълнение на задълженията си 
по това споразумение, ако съответната страна е 
била възпрепятствана да изпълни задълженията 
си поради наличието на форсмажорно събитие. 
Ако страните, действайки добронамерено, заявят, 
че продължаването на дейността на холдингов 
фонд е невъзможно или изключително затруд­
нено в резултат на форсмажорно събитие, това 
споразумение се прекратява и ЕИФ има право на 
всички плащания, дължими на ЕИФ за периоди, 
предхождащи датата на влизане в сила на прекра­
тяването и дължими и изискуеми към тази дата.
12.5. Независимо от член 14.5 по-долу, в слу­
чай че Република България или оправомощен 
държавен орган промени или допълни закони, 
разпоредби или административни актове, които по 
основателното мнение на ЕИФ може отрицателно 
да повлияят на структурата на Холдингов фонд 
JEREMIE и в последствие върху способността на 
ЕИФ да извършва дейност на холдингов фонд, то 
това събитие ще се счита за форсмажорно събитие 
и страните ще процедират в съответствие с горния 
член 12.3, mutatis mutandis.
12.6. Ако Измененото рамково споразумение 
бъде валидно прекратено поради каквато и да е 
причина, това ще доведе до автоматично прекра­
тяване на това споразумение към ефективната 
дата на прекратяване на Измененото рамково 
споразумение.
12.7. При прекратяване на това споразумение 
съгласно този член 12 ЕИФ има право да прекрати 
извършването на дейност на холдингов фонд към 
ефективната дата на прекратяване съгласно член 
9.2(b) на Измененото рамково споразумение. 
12.8. Прекратяването на това споразумение 
по никакъв начин няма да засегне валидността 
на извършените към ДСЦ вноски по JEREMIE, 
направени преди прекратяването или статута на 
ЕИФ на едноличен собственик на капитала.